עונת 2020/2021 בליגת העל בכדורגל נשים

עונת 2020/2021 בליגת העל בכדורגל נשים הייתה העונה ה-23 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-24 בדצמבר 2020 והסתיימה ב-30 במאי 2021.

מ.ס. קריית גת זכתה בתואר בפעם השלישית בתולדותיה כשהיא מקדימה את הפתעת העונה בנות נתניה.

מכבי חולון סיימה אחרונה בלי ששיחקה משחק אחד במהלך העונה לאחר שלא הצליחה להעמיד קבוצה לתחילת העונה ופעילותה הופסקה. הפועל עירוני פתח תקווה סיימה במקום הלפני אחרון ושתי הקבוצות ירדו לליגה הלאומית.

מלכת השערים בתום העונה הייתה קורל חזן עם 16 שערים. נגו מבלאק נבחרה לשחקנית העונה ועמית ביילין לשוערת העונה.

טרום עונה
בעקבות התפרצות נגיף הקורונה בישראל והפסקת עונת המשחקים הקודמת לפני סיומה, הוחלט כי כל הקבוצות ששיחקו בליגת העל בעונה הקודמת ישחקו בה גם העונה ואליהן יצטרפו שתי הקבוצות שהובילו את הליגה הלאומית עם הפסקת העונה הקודמת.

הקבוצות שסיימו ראשונות בליגה הלאומית בעונת 2019/2020 והצטרפו לליגת העל לקראת עונה זו היו הפועל באר שבע והפועל עירוני פתח תקווה.

לקראת סוף העונה הקודמת התקבלה בהתאחדות לכדורגל החלטה עקרונית על הפיכת ליגת העל לנשים לליגה מקצוענית. למרות החלטה זו, לא הוקצו תקציבים למימוש ההחלטה והליגה לא נפתחה כמתוכנן בספטמבר ואף נשקלה אי פתיחתה בשנה זו ודחייתה עד לתחילת השנה הבאה. בעקבות מצב זה קמה מחאה של קבוצות הליגה ושל השחקניות ובסופו של דבר הוחלט כי הליגה תחזור לפעילות בדצמבר.

פורמט
בעקבות התמשכות מגפת הקורונה והשתתפות 10 קבוצות בליגה הוחלט על ביטול הפלייאוף לעונה זו וקיום שני סבבים בני 9 מחזורים כך שכל קבוצה תתחרה מול האחרות פעמיים (בית וחוץ) ובסך הכל 18 מחזורים.

בעונה זו אפשרו לכל קבוצה לצרף 6 שחקניות זרות כאשר רק 5 מהן יכולות לקחת חלק במשחק בו זמנית. בנוסף, הגבילו ל-16 את גיל המינימום להשתתפות שחקניות ללא חריגות.

הקבוצה שתסיים ראשונה בתום העונה תוכרז כאלופת המדינה בכדורגל נשים. שתי הקבוצות שיסיימו אחרונות ירדו לליגה הלאומית.

קבוצות
הליגה כוללת 10 קבוצות, 8 ששיחקו בליגה בעונת 2019/2020, אליהן הצטרפו הפועל באר שבע והפועל עירוני פתח תקווה שהעפילו מהליגה הלאומית.
קבוצהישובמגרש הערותאס"א תל אביבתל אביבאוניברסיטת תל אביבמ.ס. קריית גתקריית גתמגרש סינתטי קריית גתמכבי כישרונות חדרהחדרהמגרש רמדה חדרהמ.כ. רמת השרוןרמת השרוןאצטדיון גרונדמן, רמת השרוןמכבי חולוןחולוןמגרש חולון חדשבנות נתניהנתניהמגרש נתניה שפיראהפועל רעננהרעננהמגרש רעננה פארק צפוני סינתטימכבי בנות עמק חפרעמק חפרמגרש בת חפרהפועל באר שבעבאר שבעהפועל עירוני פתח תקווהפתח תקווה

מהלך העונה
הליגה נפתחה בסוף דצמבר וכבר לאחר שלושה מחזורים הופסקה עקב הסגר השלישי שהושת על המדינה בניסיון לעצור את התפשטות נגיף הקורונה. במהלך הסגר הקבוצות המשיכו להתאמן במטרה לחזור למשחקי הליגה מוקדם ככל הניתן. מכבי חולון לא פתחה את העונה כיוון שלא עברה בבקרה התקציבית של ההתאחדות. הקבוצה ספגה הפסד טכני במחזור הראשון ושני משחקיה הבאים נדחו כדי לאפשר לה להתארגן.

לאחר שהתקבלה החלטה שליגות העל בכדורגל וכדורסל יחזרו לשחק במהלך הסגר השלישי חזרה גם ליגת העל לנשים בכדורגל והמחזור הרביעי שוחק ב-25 בינואר. מכבי חולון לא הצליחה להעמיד קבוצה ופעולתה הופסקה.

בסוף הסיבוב הראשון ניצבה מ.ס. קריית גת במקום הראשון ללא הפסדים. מכבי בנות עמק חפר ובנות נתניה הצליחו להעמיד קבוצות חזקות וסיימו את הסיבוב הראשון במקומות השני והשלישי בהתאמה כשמיד אחריהן אס"א תל אביב. האלופה, מ.כ. רמת השרון, אכזבה בסיבוב הראשון וסיימה אותו חמישית ובפער ניכר מהמובילה. בחצי התחתון של הטבלה, נאבקו מכבי כישרונות חדרה, הפועל רעננה והפועל באר שבע. מתחת לקו האדום סיימה את הסיבוב הראשון הפועל עירוני פתח תקווה לאחר שהפסידה בכל משחקיה פרט לתוצאת תיקו אחת.

גם בסיבוב השני המשיכו להתמודד בצמרת מ.ס. קריית גת ובנות נתניה עד למחזורים האחרונים של הליגה כשמכבי בנות עמק חפר ואס"א תל אביב מיד אחריהן. הפועל רעננה השתפרה בסיבוב השני והתברגה במרכז הטבלה יחד עם מ.כ. רמת השרון ומכבי כישרונות חדרה. בתחתית, נאבקו הפועל באר שבע והפועל עירוני פתח תקווה אך האחרונה המשיכה ביכולתה החלשה וירדה למעשה ליגה מספר מחזורים לפני סיום העונה. מחזור אחד לפני סיום העונה הבטיחה מ.ס. קריית גת את זכייתה באליפות השלישית בתולדותיה והשלמת עונה מוצלחת במיוחד עם זכייה בטרבל שבנוסף לאליפות כלל גם זכייה בגביע אתנה ובגביע המדינה.

ארגון שחקניות ושחקני הכדורגל בשיתוף עם אתר ONE ערכו עם סיום העונה טקס לנבחרי העונה ובו נבחרו נגו מבלאק לשחקנית העונה ועמית ביילין לשוערת העונה.

 טבלת הליגה בסיום העונה 
מיקוםקבוצהמשחקיםניצחונותתיקוהפסדיםשערי זכותשערי חובההפרש שעריםנקודותהערות1מ.ס. קריית גת1813413883043העפילה לשלב המוקדמות של ליגת האלופות בכדורגל נשים2בנות נתניה18121536297373מכבי בנות עמק חפר181143542430374אס"א תל אביב181053351619355מ.כ. רמת השרון18945361917316הפועל רעננה1891834286287מכבי כישרונות חדרה1864823285-228הפועל באר שבע184311263711-159הפועל עירוני פתח תקווה182214185741-8ירדו לליגה הלאומית10מכבי חולון18001805454-0

 מלכת השערים 
מקוםשםקבוצהשערים1 קורל חזןמכבי בנות עמק חפר162 נגו מבלאקמ.ס. קריית גת113 גבריאלה פלוגיהפועל רעננה9 טליה זומראס"א תל אביב9 נועה סלימהוגיץ'מכבי בנות עמק חפר9

קישורים חיצוניים לסיקור ותקצירי המחזורים
מחזורסיקורתקציר1רמת השרון ונתניה בפסגה, אס"א תל אביב ועמק חפר סיימו בשוויון דרמטי באתר דבר העובדים2ניצחון דרמטי לעמק חפר על רמת השרון, ניצחון לאס"א ת"א באתר דבר העובדים3אס"א ת"א ניצחה את חדרה, הליגה נכנסה לסגר באתר דבר העובדים4קריית גת ניצחה 0:3 את עמק חפר, אס"א ת"א ממשיכה להוביל את הטבלה באתר דבר העובדים5קריית גת ניצחה 0:1 את באר שבע ועלתה למקום הראשון באתר דבר העובדים6קריית גת סיימה בתיקו עם חדרה, רמת השרון ניצחה 0:1 את אס"א ת"א באתר דבר העובדים7מהפך דרמטי לאס"א ת"א מול הפועל פתח תקווה, קריית גת שמרה על המקום הראשון באתר דבר העובדים8מ.ס. קריית גת ואס"א תל אביב סיימו את משחק העונה בשוויון 0:0 באתר דבר העובדים9עמק חפר ניצחה את נתניה, אס"א ת"א איבדה נקודות חשובות באתר דבר העובדים10אס"א ת"א ועמק חפר נפרדו בתיקו 2:2, קריית גת ממשיכה לנצח באתר דבר העובדים11אס"א תל אביב ניצחה את הפועל באר שבע בתוספת הזמן באתר דבר העובדים12קריית גת ניצחה את רעננה, אס"א ת"א גברה על חדרה בדקה ה-90 באתר דבר העובדים13בנות נתניה ניצחה את אס"א ת"א, קריית גת ועמק חפר סיימו בתיקו באתר דבר העובדים1415קריית גת מתקרבת לאליפות, אס"א ת"א ורמת השרון סיימו בתיקו באתר דבר העובדים16קריית גת סיימה בתיקו ותוכל להבטיח את האליפות מול אס"א ת"א באתר דבר העובדים17בפעם השלישית בתולדותיה: מ.ס. קריית גת זכתה באליפות המדינה לנשים בכדורגל באתר דבר העובדים18אס"א ת"א ניצחה 1:6 במחזור הסיום של ליגת העל, שירלי אוחנה פרשה באתר דבר העובדים

ראו גם
גביע המדינה בכדורגל נשים 2020/2021

קישורים חיצוניים
 עונת 2020–2021 ליגת על נשים, באתר ההתאחדות לכדורגל בישראל

הערות שוליים

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2020
קטגוריה:תחרויות כדורגל ב-2021
קטגוריה:2020 בישראל: כדורגל
קטגוריה:2021 בישראל: כדורגל
קטגוריה:אירועי ספורט שהושפעו ממגפת הקורונה